CELEX: 62020TA0265
Language: fi
Date: 2021-12-01 00:00:00
Title: Asia T-265/20: Unionin yleisen tuomioistuimen tuomio 1.12.2021 – JR v. komissio (Oikeus tutustua asiakirjoihin – Asetus (EY) N:o 1049/2001 – Kilpailun suullista koetta koskevat asiakirjat – Tutustumisoikeuden epääminen osittain – Arvosanojen pyöristyssääntö – Suullisen kokeen eri osien ja osa-alueiden painotuskertoimet – Valintalautakunnan työskentelyn salassapito – Asetus (EU) 2018/1725 – Lausunnon antamisen osittainen raukeaminen)

31.1.2022   
            
            
               FI
            
            
               Euroopan unionin virallinen lehti
            
            
               C 51/27
            
         
      Unionin yleisen tuomioistuimen tuomio 1.12.2021 – JR v. komissio
      (Asia T-265/20) (1)
      
      (Oikeus tutustua asiakirjoihin - Asetus (EY) N:o 1049/2001 - Kilpailun suullista koetta koskevat asiakirjat - Tutustumisoikeuden epääminen osittain - Arvosanojen pyöristyssääntö - Suullisen kokeen eri osien ja osa-alueiden painotuskertoimet - Valintalautakunnan työskentelyn salassapito - Asetus (EU) 2018/1725 - Lausunnon antamisen osittainen raukeaminen)
      (2022/C 51/37)
      Oikeudenkäyntikieli: ranska
      
         Asianosaiset
      
      
         Kantaja: JR (edustajat: asianajajat L. Levi ja A. Champetier)
      
         Vastaaja: Euroopan komissio (asiamiehet: D. Milanowska, C. Ehrbar ja H. Kranenborg)
      
         Oikeudenkäynnin kohde
      
      SEUT 263 artiklaan perustuva vaatimus kumota 28.2.2020 ja 9.4.2020 tehdyt komission päätökset, joilla kantajalta evättiin oikeus tutustua sisäistä kilpailua COM/03/AD/18 (AD 6) – 1 – Hallintovirkamiehet – koskeviin tiettyihin asiakirjoihin.
      
         Tuomiolauselma
      
      
                  1)
               
               
                  Lausunnon antaminen kantajan vaatimuksista, jotka koskevat 28.2.2020 ja 9.4.2020 tehtyjen Euroopan komission päätösten kumoamista siltä osin kuin niissä evätään kantajalta oikeus tutustua sisäisen kilpailun COM/03/AD/18 (AD 6) – 1 – Hallintovirkamiehet – valintalautakunnan käyttämään arvosanojen pyöristyssääntöön, raukeaa.
               
            
                  2)
               
               
                  9.4.2020 tehty komission päätös kumotaan siltä osin kuin siinä evätään kantajalta oikeus tutustua painotuskertoimia koskevaan asiakirjaan, jota on sovellettu sisäisen kilpailun COM/03/AD/18 (AD 6) – 1 – Hallintovirkamiehet – suullisen kokeen kahteen osaan (haastattelu ja esitelmä), jotka on mainittu kilpailuilmoituksessa, sekä haastatteluun liittyviin kahteen osa-alueeseen (työkokemus ja motivaatio), jotka on samoin mainittu kilpailuilmoituksessa.
               
            
                  3)
               
               
                  Komissio velvoitetaan korvaamaan oikeudenkäyntikulut.
               
            
         (1)  EUVL C 247, 27.7.2020.